
№  946
гр. Кърджали, 03.10.2012 г.

На основание чл. 44, ал. 2 от ЗМСМА, чл. 59 от Административно процесуалния кодекс, във връзка с чл. 24а, ал. 5 от ЗСПЗЗ, чл. 11, чл.12 и чл. 16 от Наредбата за условията и реда за придобиване, управление и разпореждане със земи от общинския поземлен фонд на Община Кърджали, в изпълнение на Програмата за управление и разпореждане със земи от общинския поземлен фонд /ОПФ/ в Община Кърджали през 2012 г.

З А П О В Я Д В А М:

1. Да се проведат публични търгове с тайно наддаване на 30.10. 2012 г. в сградата на Общинска администрация Кърджали, стая  № 409, бул. „България” № 41, гр. Кърджали, за отдаване под аренда на земи от ОПФ на територията на Община Кърджали, за създаване и отглеждане на овощни насаждения, както следва:
1.1. Имот № 000001 в землище с. Болярци, местност „…….”, начин на трайно ползване: нива, VІІІ категория, с площ 45,825 дка, с начална тръжна цена за една стопанска година – 20,00 лева на декар. Начало на търга – 9,30 часа.

1.2. Имот № 000017 в землище с. Болярци, местност „…….”, начин на трайно ползване: нива, VІІІ категория, с площ 50,421 дка, с начална тръжна цена за една стопанска година – 20,00 лева на декар. Начало на търга – 10,00 часа.

1.3. Имот № 000006 в землище с. Болярци, местност „……, начин на трайно ползване: нива, VІІІ категория, с площ 57,253 дка, с начална тръжна цена за една стопанска година – 20,00 лева на декар. Начало на търга – 10,30 часа.

1.4. Имот № 000009 в землище с. Болярци, местност „……….”, начин на трайно ползване: нива, VІІІ категория, с площ 104,178 дка, с начална тръжна цена за една стопанска година –  20,00 лева на декар. Начало на търга – 11,00 часа.

2. Срокът за отдаване на горепосочените имоти под аренда за отделните видове овощни насаждения се определя съгласно Наредбата за базисните цени на трайните насаждения, приета с ПМС №151/1991 г., считано от 2012/2013 стопанска година.

3. Условията за заплащане на арендната цена са както следва:

3.1. Гратисен период – 4 /четири/ стопански години, считано от 2012/2013 стопанска година;

3.2. За периода на плододаване от 5-та до 7-та стопанска година, включително – достигнатата на търга арендна цена на дка за стопанска година, платима ежегодно до    1 октомври на съответната година;
3.3. За останалия период – 35,00 лв. на дка за стопанска година, платима ежегодно до 1 октомври на съответната година. 
4. При сключване на договора за аренда се заплаща гаранция за изпълнение на условията по договора в размер на достигнатата на търга арендна цена на декар за една стопанска година, която се счита за платена арендна вноска за петата стопанска година.     
Върху арендната цена не се начислява ДДС.
5. Тръжна документация да се закупува всеки работен ден, до деня предхождащ провеждането на търга, от стая  № 501,  етаж V на Общинска администрация Кърджали, бул. „България” № 41, гр. Кърджали срещу такса от 10,00 лв. за всеки имот, платима в касата на Информационния център на общината, ет. 1. 
6. Депозита за участие в търга в размер на 50,00 лв. за всеки имот да се внесе до деня, предхождащ датата на провеждане на търга в касата на общината –  стая 314,     ет. 3.
7. Оглед на имотите може да се извършва всеки работен ден до деня, предхождащ провеждането на търга, в присъствието на кмета на кметството, в чието землище се намира имота, след представяне на квитанция за закупена тръжна документация и предварително съгласуване с общинска администрация.

При неявяване на кандидати, повторни търгове да се проведат на 06.11.2012 г., 13.11.2012 г. и 20.11.2012 г.  на същото място, по същото време и при същите условия.
Настоящата заповед за провеждане на търговете да се обяви в два местни вестника, на сайта на общината и се постави на видно място в кметствата/кметските наместничества и на таблото за обяви в Общинска администрация  Кърджали.

Допълнителна информация може да бъде получена в стая № 501 в Общинска администрация  Кърджали и на тел. 0361/67360. 
Контрола по изпълнение на настоящата заповед възлагам на инж. Юсеин Ахмед – зам. кмет на Община Кърджали.
                         

                                                                         КМЕТ НА ОБЩИНА
                                                 К Ъ Р Д Ж А Л И : инж. ХАСАН АЗИС
